Gamkapoortdam byna leeg - DieHoorn
Gamkapoortdam byna leeg
Die Gamkapoortdam wat boere in die Calitzdorp-omgewing van water voorsien, was op 28 November slegs 1,1% vol.
Met Die Hoorn se besoek Dinsdag aan die dam was dit duidelik dat die bie­tjie water wat nog oor is ook binnekort gaan verdamp met die versengende hitte wat tans ondervind word. Die laaste lei­beurt uit dié dam wat in 1969 in gebruik geneem is, was in Maart vanjaar.
Volgens Fox Ledeboer, waterfiskaal van die dam, is dit nie die eerste keer dat die Gamkapoortdam so leeg is nie. "In 1992 het ek dieselfde gesig ge­sien, maar ook gesien hoe die dam binne 36 uur na hewige donderstorms in die opvangsgebied vol loop en die water 'n meter oor die damwal stroom," sê Ledeboer.
Die stand van die ander groot besproeiingsdamme in die Klein Karoo is nie veel beter nie. Volgens die Departement van Water en Sanitasie wat die watervlakke van damme in die Wes-Kaap moniteer, was die stand van die volgende damme op 28 November soos volg: Stompdrifdam (15,7%), Kammanassiedam (12,2%), Leeu­gamkadam (4,8%) en die Calitzdorp­dam (74,1%).
Volgens Boets Nel van De Krans Landgoed by Calitzdorp is daar nog 'n bietjie water in die riviere wat die boere uitpomp op hul vrugteboorde. "Die water is egter baie brak en nie van 'n goeie gehalte nie. Die lusernlande staan asvaal en almal hoop op uitkomste binnekort," sê Nel. (Deur Higgo Jacobs)
ONDERSKRIF: Die Gamkapoortdam op Dinsdag, 6 Desember 2016, met die besoek van Die Hoorn. Foto: Higgo Jacobs
Polisie ondersoek verdagte voertuig
Geen ontvoerings of rede tot paniek, sê polisiewoordvoerder oor gerugte Deur Angelique Erasmus DIE Oudts­hoorn Polisie is besig met...
Ricardo Timmie wen grote
Top-landbouwerkers vir 2017 bekroon RICARDO TIMMIE (32) van Welbedacht, 'n volstruisplaas bui­te Oudtshoorn, is ver­lede Vrydag tydens 'n glansfunksie by...
Nee vir geroesemoes op straat
Deur Angelique Erasmus DRANKGEBRUIK op die sypaadjie en soms in die straat, 'n lawaaiery van mense, motors wat jaag,...
Dronkbestuur ondersoek na bakkie in veld beland
Deur Liesel se Roux DIE Oudtshoorn Polisie ondersoek 'n saak van dronkbestuur nadat 'n Ford Ranger Sondagmiddag net buite...
R341 ook hiér opgeknap
De Rust na Uniondale ONDERHOUD ten bedrae van R29 miljoen gaan oor die volgende agt maande aan die R341 tussen...
Talentvolle De Rusters se kortfliek 'n treffer!
Ben Pretorius (links), regisseur en vervaardiger van die kortfliek Lemoenbloeisel, wat Saterdagaand onder groot belangstelling aan 'n geesdriftige gehoor...
Jan Braai kom kuier
JAN BRAAI se vierde Nasionale Braaitoer het gistermiddag 'n draai by die Cango Caves Estate net duskant die Kango Grotte...
Nuwe verhoogtekste by vierde teksmark
KUNSTE ONBEPERK het van 5 tot 7 November (vandag) die vierde Teksmark in Kaapstad aangebied. In 2018 is die...